text: Sikkerhedslanding i Billund
  17 april 2012 kl. 13.59
  Et lille fly, en Piper 28, sikkerhedslandede tirsdag eftermiddag i Billund Lufthavn.
  Piloten meldte om problemer med understellet. Flyet fløj hen over lufthavnen, og kontroltårnet konstaterede, at landingshjulene var ude.
  Piloten fik tilladelse til at lande, da et større sikkerhedsberedskab var mobiliseret.
  Landingen foregik uden problemer.
  Der var to personer i flyet.
  